OpenLLM-France/wikimedia huggingface dataset:
# Issikiopteryx

Issikiopteryx Lecithoceridae familiako tximeleta genero bat da. Bere espezie tipoa Issikiopteryx japonica da.

## Espezieak

| Espeziea | Egoera |
| Issikiopteryx aurolaxa | daturik gabe |
| Issikiopteryx chinanensis | daturik gabe |
| Issikiopteryx corona | daturik gabe |
| Issikiopteryx corythista | daturik gabe |
| Issikiopteryx fornicata | daturik gabe |
| Issikiopteryx japonica | daturik gabe |
| Issikiopteryx nigeriflava | daturik gabe |
| Issikiopteryx obtusanglua | daturik gabe |
| Issikiopteryx obtusangula | daturik gabe |
| Issikiopteryx ophrysa | daturik gabe |
| Issikiopteryx parelongata | daturik gabe |
| Issikiopteryx rotundiconcava | daturik gabe |
| Issikiopteryx sphaeristis | daturik gabe |
| Issikiopteryx suiyangensis | daturik gabe |
| Issikiopteryx taipingensis | daturik gabe |
| Issikiopteryx trichacera | daturik gabe |
| Issikiopteryx valvispinata | daturik gabe |
| Issikiopteryx zonophaera | daturik gabe |
| Issikiopteryx zonosphaera | daturik gabe |

## Kanpo estekak

* Datuak: Q6088304
* Espezieak: Issikiopteryx
# Isseroda

Isseroda Alemaniako udalerria da. Turingia estatuan dago, [[Weimarer Land (barrutia)|Weimarer Land]] barrutian. 2014an 556 biztanle zituen 3,9 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q650759
* Multimedia: Isseroda / Q650759
# Issey Miyake

Issey Miyake (japonierazko izena: 三宅 一生; Hiroshima, Japonia, 1938ko apirilaren 22a - Tokio, 2022ko abuztuaren 5a) moda diseinatzailea izan zen. Sortaldeko tradizioa, moda denboraz kanpoko, garbi eta eskultural batekin elkartu zuen, eta oihal zabalak erabili zituen, modu originalean, gorputzari mugimendu askatasuna uzteko.

## Bizitza

Diseinu-ikasketak egin zituen Tamako Arte Unibertsitatean, eta 1965ean Parisa joan zen ikasketak sakontzera. 1966an Guy Laroche jostunari laguntzen hasi zitzaion, eta 1968an Givenchyren taldean hasi zen lanean. 1969an Geoffrey Beeneren New Yorkeko prêt-à-porter enpresa inportanteak estilista gisa kontratatu zuen, eta hurrengo urtean bere enpresa zabaldu zuen, Tokion.
1971n aurkeztu zuen lehen arropa-bilduma, New Yorken. Miyakek, Sartaldeko janzkera tradizionaletik urrunduz, oihal zati zuzenak aukeratu zituen (kimonoak egiteko erabiltzen dena bezalakoak), soilak eta lasaiak. Teknika horrek egungo janzkeraz gogoeta egiteko balio izan zuen. Artistaren aburuz, jantziak gorputzaren eta mugimenduaren askatasuna nabarmendu behar du, eta haren kalitate estetikoa ez datza hainbeste xehetasunean edo horniduran, nola formaren soiltasunean, asimetrikoa batzuetan, mugimendua errazteko. Gero, ehunen azterketari aplikatu zion ikuspegi hori, eta material berriak (plastikoa, ihi txirikordatua, paper koipeztatua) eta efektu berriak (tolesak, drapeatuak edo trokelatuak) erabili zituen, bai alkandora-blusetan nola beroki laukizuzenetan edo kimono jantzietan.
1975ean bere lehenengo denda zabaldu zuen Parisen, eta prêt-à-porter sareak ere sortu zituen, hala nola Issey Sport eta Plantation. 1980an Maurice Béjarten Casta Diva ballet obraren jantziak diseinatu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q469027
* Multimedia: Issey Miyake / Q469027
# Issey Nakajima-Farran

Issey Morgan Nakajima-Farran (1984ko maiatzaren 16a - ) Kanadako futbolaria da.

## Selekzio nazionala

Kanadako selekzioarekin :
| Urtea | Partida | Gol |
| 2006 | 1 | 0 |
| 2007 | 7 | 0 |
| 2008 | 7 | 1 |
| 2009 | 3 | 0 |
| 2010 | 4 | 0 |
| 2011 | 1 | 0 |
| 2012 | 0 | 0 |
| 2013 | 7 | 0 |
| 2014 | 3 | 0 |
| 2015 | 4 | 0 |
| 2016 | 1 | 0 |
| Guztira | 38 | 1 |

## Kanpo loturak

* National Football Teams
* Datuak: Q554053
# Issigau

Issigau Alemaniako udalerria da. Bavariako estatuan kokatuta dago, [[Hof (barrutia)|Hof]] barrutian. 2014an 1.028 biztanle zituen 18,69 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q502692
* Multimedia: Issigau / Q502692
# Issiglio

Issiglio Italiako udalerri bat da. Turingo Hiri Metropolitanoan kokatuta dago, Piemonte eskualdean. 425 biztanle ditu, 5,5 kilometro koadroko azaleran banatuta.

## Mugakideak

Issigliok honako udalerri hauekin egiten du muga:
Castellamonte Rueglio Vistrorio Val di Chy $^{(en)}$ Vidracco

## Kanpo estekak

* Datuak: Q9407
* Multimedia: Issiglio / Q9407
# Issersheilingen

Issersheilingen Alemaniako udalerria da. Turingia estatuan kokatuta dago, Unstrut-Hainich-Kreis barrutian. 2014an 145 biztanle zituen 4,14 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q669491
* Multimedia: Issersheilingen / Q669491
# Iñigo Aranzadi

Iñigo Xabier Aranzadi Cuervas-Mons (Iruñea, 1922ko abuztuaren 31 - Madril, 2003ko ekainaren 6a) nafar ingeniari agronomo, kazetari eta idazlea izan zen. Etnologia arloan nabarmendu zen eta fang herriaren arte, tradizioak eta literatura ikertu zituen.
Armadan zela, 1949an Marokora eta handik Ekuatore Gineara bidali zuten. Hamazazpi urte eman zituen Río Munin funtzionario lanetan. Historia de una primavera, Montaña del recuerdo, Voz del paisaje eta Mientras despierta la noche; poemas en Marruecos poema-bildumak eta Historias del bosque fang (1962), En el bosque Fang (1981) eta El tambor (1990) eleberriak idatzi zituen.

## Erreferentziak

* ↑ Cosas del bosque fang: colección etnográfica de Íñigo Aranzadi: 125 aniversario del encuentro Stanley-Iradier en Vitoria, junio-agosto 1998, Gasteiz: Fundación Caja Vital Kutxa África, 1998
* Datuak: Q16652220
# Iñigo Alberdi

Iñigo Alberdi Amasorrain (Soraluze, 1973 -) gipuzkoar piano-jotzaile eta musika-irakaslea da, 2006 eta 2014 artean Euskadiko Orkestra Sinfonikoaren zuzendaria izandakoa.
EAJren kidea, 1999 eta 2003 Bergarako zinegotzia izan zen. Lanbidez Mariaren Lagundia ikastolako irakaslea izan zen eta musikarekin loturiko hainbat erakundetan parte hartu du.
# Iñigo Alli

Iñigo Jesús Alli Martínez (Iruñea, 1973ko apirilaren 21a) nafar politikaria da. Nafarroako Unibertsitatean ikasi zuen. Nafar Herriaren Batasunaren kidea, 2016tik aurrera diputatua da Espainiako Kongresuan.
# Iñigo Arcauz

Iñigo Arcauz Ascargorta (Arrasate, 1978ko urriaren 19a) Espainiako politikaria da, Alderdi Popularraren hautagaia izan dena.

## Ibilbidea

Elgoibarko udalean zinegotzia izan zen 2003 eta 2007 artean. 2005ean Alderdi Popularraren gazte taldeko burua izendatu zuten. Gipuzkoako Batzar Nagusiko batzarkide bilakatu zen 2007an eta bertan 4 urtez egon zen, 2011n Donostiako udaleko zinegotzi bilakatu arte. 2015ean Donostiako udala utzi zuen. 2019ko apirileko Espainiako hauteskunde orokorretan Gipuzkoako popularren zerrenda burua izan zen. Arcauzek porrot egin zuen eta kongresutik kanpo geratu zen. 2019ko azaroko Espainiako hauteskunde orokorretan berriz ere zerrenda burua izan zen. Urte berean bigarren aldiz porrot egin zuen eta ez zuen eserlekua lortu.

## Kanpo estekak

* Arcauz-en profil ofiziala Twitterren
* Datuak: Q75183233
# Iñigo Aritza Ikastola

Iñigo Aritza ikastola 1969. urtean Olaztin (Nafarroa Garaia) sortutako ikastola da. Bi urte beranduago Altsasun gela bat ireki zuen, eta ordutik hona bertan du egoitza. Gaur egun, Iñigo Aritzak 335 ikasle ditu, Ziordiakoak, Olaztikoak, Altsasukoak eta Urdiaingoak.
Altsasuko Ikastola San Juan kaleko etxabe batzuetan abiatu zen. Hasiera hartan, 39 ikasle zituen, eta bi andereño: Olaztitik etorritako Mikele Aierdi, eta Alazne Mercero. Gero, San Juan kaletik Labadero eraikinera aldatu zen; eta azkenik, Altsasuko Udalak emandako lursailari esker, Iñigo Aritza ikastolaren gaur egungo eraikina inauguratu zuten 1979. urtean.
Nafarroa Oinez hiru aldiz egin da Altsasun, Iñigo Aritza ikastola inauguratu zenez geroztik.

## Erreferentziak

* 1 2 (Gaztelaniaz) «Iñigo Aritza, paso a paso por el euskera. Noticias de Navarra» Noticias de Navarra (Noiz kontsultatua: 2019-05-29).
* ↑ (Ingelesez) Berria.eus. «Iñigo Aritza ikastolak «bizipozez» hartu du Nafarroa Oinez-en lekukoa» Berria (Noiz kontsultatua: 2019-05-29).

## Kanpo estekak

* Datuak: Q65216285
# Iñigo Ariztimuño

Iñigo Ariztimuño hauetako bat izan daiteke;
* Iñigo Ariztimuño González (2001-), gipuzkoar futbolaria;
* Iñigo Ariztimuño López (2004-), bizkaitar futbolaria;
# Ivan Gundulić

Ivan (Dživo) Franov Gundulić (ǐʋan dʒǐːʋo frâːnoʋ ɡǔndulitɕ ahoskatua; Ragusa, 1589 - ibidem, 1638ko abenduaren 8a) dalmaziar olerkaria izan zen. Katoliko sutsua zen. Ragusako literatura barrokoa landu zuen. Haren obrarik ezagunena Osman poema epikoa da: hogei kantu ditu, eta eslaviarrek Inperio Otomandarraren kontra lortu zuten lehen garaipena kantatzen du (1621). Gizakiaren ahuleziaz ere idatzi zuen poema bat, Seme galduaren malkoak (1622), eta pastoral bat ere bai, Dubravka (1628), Dubrovniken (Ragusa) ohoretan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q317588
* Multimedia: Ivan Franov Gundulić / Q317588
# Ivan I.a Moskukoa

Ivan I.a Moskukoa, edo Ivan I.a Danilovitx Kalita (errusieraz: Ива́н I Дани́лович Калита́; 1288-1340ko martxoaren 31), Moskuko printzea eta Vladimirreko printze handia izan zen (1328tik).
Daniel I.a Moskukoaren semeetako bigarrena zen. Pereislaveko printze bihurtu zen 1304an. Bere anaia Juri I.a Moskukoaren oinordekoa izan zen 1325ean. 1328an, Urrezko Hordako Uzbeg Khan khanaren aurrean errenditu zen. Khanak, Duke Handi izendatu zuen aurrekoa, Tverreko Alexandre II Vladimirski, kargutik kendu ondoren.
1304ko abuztuak 4an, Moskuko Jasokundearen Katedralaren lehen harria jarri zuen. Tver suntsitu zuen 50.000 soldaduko armadarekin, Khanaren izenean, eta printzerriko biztanleek, euren zerga kobratzaileak sarraski batean hil ondoren. Balentriaren ondoren, Kahnak, Moskuko, Vladimirreko eta Errusia osoko Printze Handi titulua eman zion.
Ivan, erabaki irmoz, khanarekin aliantza bat bilatu nahi izan zuen lituaniarren inbasioetatik babesteko. Bere asmoa, bere printzerria errusiar lurretatik hedatu eta bere agindupean modu bakarrean gobernatzea zen. Urrezko Hordarekin eta kleroarekin ulertzea lortu zuen eta eliza ortodoxoaren buruzagitza, Vladimirretik Moskura eraman zuen.
Hil zenean, 1341ean, bere seme nagusia zen Simeoni, 26 hiri utzi zizkion, Vladimir eta Mosku horien artean, bere bigarren seme zen Ivani, 23, 21 Andresi eta beste 26 bere bigarren emaztea eta seme gazteenei. Jasokundearen katedralean lurperatuta dago.
* Datuak: Q185316
* Multimedia: Ivan I of Moscow / Q185316
# Ivan II.a Moskukoa

Ivan II.a Ivanovitx Ederra (errusieraz: Иван II Иванович Красный, translit.: Ivan II.a Ivanovitx Krasnyy; Mosku, 1326ko martxoaren 30a - ibidem, 1359ko azaroaren 13a) Vladimirko eta Moskuko Printze Handia izan zen 1353-1359 bitartean.
Ivan Kalitaren bigarrena semea izan zen. Bere anaia Simeon Harroaren oinordekoa izan zen, 1353an izurri beltzak jota hil zena. Urrezko Hordako borroka zibilen ondorioz Lituaniarekin bat egitea pentsatu zuen, baina azkenean basailutzaren zina egin zion Urrezko Hordari.
Bere garaikideek baketsu eta apatiko gisa deskribatu zuten. Ez zuen erreakzionatu Algirdas Lituaniakoak Briansk, aitaginarrebaren hiriburua, harrapatu zuenean. Oleg Riazani bere lurraldeko hiriak erretzen ere utzi zion. Hala ere, elizgizon ortodoxoek Printzerrian zuen boterea sendotzen lagundu zioten. Moskuko hego-mendebaldeko zenbait eremu ere anexionatu ahal izan zituen.
1341ean Briansk-eko Feodosia Dmitrievna Brianskekoarekin ezkondu zen, eta hura 1342an hil zen. 1345ean Aleksandra Vasilievna Veliaminovarekin ezkondu zen eta hiru seme-alaba izan zituen, bere oinordekoa Dmitri Donskoi barne.
* Datuak: Q210162
* Multimedia: Ivan II of Russia / Q210162
# Josu Mondelo

Josu Mondelo Díaz (Donostia, 1981eko urriaren 13a) gipuzkoar txirrindulari ohia da, 2005etik 2008ra profesional izandakoa.

## Palmaresa

2003
* 2. Portugalgo Etorkizuneko Tourrean
2004
* 2. Alicanteko Itzulian
2007
* 3. Cinturón a Mallorcan

## Taldeak

* 2005: Madeinox-AR Canelas
* 2006-2008: Extremadura-Spiuk

## Kanpo estekak

Josu Mondelo - ProCyclingStats
* Datuak: Q1708836
# Josu Onaindi

Josu Onaindi Buruaga (Bilbo, Bizkaia, 1952), euskal sindikalista da, Telefonicako langilea. Enpresa horretan hasi zuen militantzia sindikala, Euskadiko Langile Komisioak sindikatuan. Langile Komisioetako Komunikazio eta Garraio Federazioko militante izan zen, eta 1994 eta 2000 urteen bitartean federazioko idazkari nagusi izan zen. Euskadiko Langile Komisioetako idazkari nagusia izan zen bi agintalditan, 2000tik 2009ko urtarrilaren 8ra hain zuzen. Santiago Bengoa ordezkatu zuen karguan.
Onaindik 2008an utzi zuen kargua. Ondoren, Euskadiko Langile Komisioak sindikatuaren IX. kongresuan Unai Sordo aukeratu zuten idazkari nagusi berria %84,3ko babesarekin.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260798
# Josu Oregi

Josu Oregi Aranburu (Bergara, 1919ko abenduaren 18a - ibidem, 1995eko apirilaren 14a) euskalaria izan zen.
Aita zinegotzi abertzalea zenez, Gerra Zibilean erbesteratu zen. Itzulitakoan familiaren lantegian hasi zen lanean, Oregi Textilean.
1965ean euskaltzain urgazle izendatua, 1968an Arantzazuko Batzarrean parte hartu zuen. Eusko Legebiltzarra eratu zenean, bertako itzulpen-zerbitzuez ere arduratu zen.

## Erreferentziak

* ↑ Auñamendi Eusko Entziklopedia. Josu Oregi Aranburu. .
* ↑ Oregi, Eneko. Josu Oregi Aranburu (1919-1995). .
* ↑ San Martin, J.. (1995-7-5). Josu Oregi Aranburu. Euskaltzaindia.
* Datuak: Q23446287
# Josu Montalban

Josu Montalban Goikoetxea (Zalla, 1952ko urriaren 11) bizkaitar mediku eta politikaria da.
Gaztetan Caminando hacia Ella eta Polvo y Tierra poesia-bildumak idatzi zituen eta gero El Doctor Areilza El Médico de los Mineros saiakera. Futbolaria ere izan zen, aurrelaria Getxoko Arenas edo Sestao Sport taldeetan. PSEren zerrendetan Espainiako Diputatuen Kongresuan egon zen hiru urtez.

## Erreferentziak

* ↑ Biografia
* ↑ El Correo
* Datuak: Q44409071
# Josu Muguruza

Josu Muguruza Guarrotxena (Bilbo, 1958 – Madril, 1989ko azaroaren 20a) euskal kazetari eta politikaria izan zen.
Josu Muguruza Bilboko Errekaldeberriko auzoan jaio zen. Deustuko Unibertsitatean Pedagogia ikasten hasi ondoren, ikasketak hasi eta EHUn kazetaritza ikasi zuen. Ordurako euskara ikasia zuen eta ASKko militantea zen. 1981ean, poliziak bere neskalaguna zen Elena Bartolome atxilotu ondoren Ipar Euskal Herrira ihes egin zuen.
Erbestean egondako denboran AEKko irakasle izan zen Baionan. Horrez gain, Gure Irratia irratian poesiari buruzko programa bat zuzendu zuen eta Egin egunkariko korrespontsala izan zen. 1984ean Errefuxiatuen Komiteko antolatzaileetako bat zen GALaren urterik odoltsuenetan. Egin egunkarian astero zutabe bat idazten hasi zen, Zihordia ezizena erabilita.
Ipar Euskal Herrian sei urtez bizi izan eta gero, 1987ean Frantziako poliziak atxilotu eta Espainiara eraman zuten. Donostia eta Madrilgo kartzeletan egon eta gero, hilabete gutxiren buruan libre utzi zuten. Euskal Herrira itzulitakoan, Herri Batasuneko mahai nazionalean parte hartu zuen. Horrez gain, Egin egunkarian lanean hasi zen berriz ere, politikako ataleko kronikak idazten "Iratzar" ezizenarekin. Aljerko elkarrizketen prestaketan jardun zuenetako bat izan zen.

## Erailketa

1984ko azaroan Tasio Erkizia ordezkatu zuen Madrilgo gorteetan Herri Batasuneko diputatu moduan. 1989ko azaroaren 20ean, Madrilgo Alcala Hotelean bere alderdiko beste kide batzuekin (Itziar Aizpurua, Iñaki Esnaola eta Jon Idigoras) parlamentuko lana prestatzen ziharduela, armaturiko bi lagunek tiro egin zioten eta hil egin zuten. Hilketak Euskal Herri osoan greba orokorrerako deialdia sorrarazi zuen.
Bost urte lehenago Santi Brouardekin gertatu bezala, erailketa egiteko aukeraturiko eguna ez zen kasualitatea izan. Francisco Franco eta Primo de Riveraren heriotzak gertaturiko egun bera izan zen.

## Oroimena

2014ko azaroaren 17an, Zohardia dokumentala, Josu Muguruzari buruzkoa estreinatu zuten.

## Ikus, gainera

* GAL
* Ricardo Sáenz de Ynestrillas Pérez

## Erreferentziak

* ↑ Abizena Muguruza idaztea, euskal herritar horren aukera pertsonala da. Izan ere, Euskaltzaindiak, euskara baturako, Mugurutza onartu du deitura horren grafiatzat. Ikus Euskal Onomastikaren Datutegia
* ↑ «'Zohardia', Josu Muguruzari buruzko dokumentala, estreinatu dute», EiTB, 2014-11-17
* Datuak: Q9013453
# Josu Naberan

Josu Naberan Naberan (Gautegiz Arteaga, 1941) euskarazko saiakeragile eta itzultzailea da.
Derioko apaiztegian ikasi ondoren, 1966an abadetu zen. 1968an Larrabetzuko apaiza zen. Txabi Etxebarrieta hildako lehen etakidearen omenez meza eman behar zuen, Euskal Herriko beste hainbat herritan bezala. Guardia zibilek herria okupatu zuten, eta ez zen mezarik izan igande hartan. Frankismoaren aurkako mugimenduan ibilitakoa, 66/69 prozesuaren ondorioz zazpi urte eman zituen Zamorako konkordatu-espetxean. AEKan lan egin zuen. 1998an Sugearen iraultza saiakera argitaratu zuen, non aitzinako gizarteen antolakuntzaz gogoetatzen duen.

## Erreferentziak

* ↑ Muñagorri Garmendia, Lander. (2018-09-23). «1968. urtea berezia izan zen Euskal Herrian; astro denak lerrokatu ziren» Berria CC BY-SA 4.0 lizentziapean.
* ↑ «Naberan, Josu - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2022-08-25).
* Datuak: Q74577711
# Josu Olalla

Josu Olalla Iraeta (jaoitza izenez Jesús; Irun, 1971ko uztailaren 15a - ) euskal herritar eskubaloi jokalari ohia da, egun Club Balonmano Atlético Boadilla taldeko presidentea dena. 1,96 metroko altuera eta 95 kiloko pisua ditu.
Bidasoa Kirol Klubeko harrobian sortutako jokalaria da, eta Irungo taldearekin jokatzeaz gainera, hiru urte eman zituen F.C. Barcelonan. Gero Bidasoara itzuli zen, eta 1998. urtean Portland San Antonio talde nafarrak fitxatu zuen. Olallak ez du nolanahiko palmaresa lortu bere kirol-ibilbidean; besteak beste, titulu hauek lortu ditu bere taldeekin: 1996. urteko Europako Kopa; 1994, 1995, 1997 eta 2000. urteetako Europako Errekopa eta 2000. urtean, Sydneyko Olinpiar Jokoetan, Brontzezko Domina Espainiako Eskubaloi Selekzioarekin.

## Palmaresa
### Klubekin

* 2 Kopa EHF (2003/04 eta 2001/02)
* 2 EHF Txapelketa (1998/99 eta 2000/01)
* 2 Europako Eskubaloi Errekopa (1997/98 eta 1999/00)

### Espainiako selekzioarekin

* :1996ko Udako Olinpiar Jokoak
* :2000ko Udako Olinpiar Jokoak

## Erreferentziak

* ↑ www.eurohandball.com
* ↑ www.sports-reference.com
* Datuak: Q2092777
# Izotz lehor

Izotz lehorra edo elur karbonikoa egoera solidoan dagoen karbono dioxidoa da. Nahiz eta izotzaren edo elurraren antza eduki, sublimatzean ez du hezetasun arrastorik uzten urik ez duelako eta bere egoera naturala gasa delako. Izotz lehorraren sublimazio-tenperatura -78,5 °C da atmosfera bateko presiopean.

## Kanpo estekak

* Datuak: Q194306
* Multimedia: Dry ice / Q194306
# Izotz eremu

Izotz-eremua hainbat izotz masa kontinentalei emandako izena da. Izotz-eremuak goi-ordoki harritsu zabalak dira, izotz-geruza batez estaliak. Izotz-eremuek bazterretan glaziarrak eta elurtegiak dituzte, kanal eta fiordoen bidez aintzira batera edo itsasora isurtzen direnak. Izotz-eremuak gehienbat poloetako eta Patagoniako guneetan kokatzen dira, eta hainbat elementu geografiko estaltzen dituzte, esaterako, lakuak edo mendikate handiak.
Geografoek "izotz-eremuei" buruz hitz egiten dute, izotzez eta elurrez estalitako eremua 50.000 km²-ko baino gutxiago denean, eta inlandsisa (edo "izotz-geruza") esaten dute, estalki glaziarra milioi bat km²-ko baino zabalagoa denean. 2010ko hamarkadan, oraindik bi inlandsis diraute: Antartikako izotz-geruza eta Groenlandiako izotz-geruza.
Ikerketa geologiko eta glaziologikoen arabera, izotz-eremuak azken glaziazioan sortutako tamaina askoz handiagoko eremu glaziarren hondarrak lirateke. Izotz-eremu horietan edateko munduko ur-iturri nagusiak dira, beraz, balio estrategiko handia dute.
Izotz-eremuen drainatzeak glaziar hustubideak sortzen ditu, eta horiek izotz masa handien (izotz-eremuak edo izotz kontinentalak) barruan jatorria dute, izotz korrontearen itxura hartuz. Zentzu honetan adibide interesgarria da Humboldt glaziarrarena, Groenlandiako ipar-mendebaldean.

## Izotz-eremu nabariak

Ia Antartika osoa izotz-eremu handi bat da, nahiz eta, han estalitako gainazal kontinentalaren tamainagatik, indlandsisa, izotz-oskola, kasko polarra edo izotz-geruza terminoa erabiltzen den. Hortik kanpo, izotz-eremu nagusiak hauek dira:
* Amerikan:
** Stikine izotz-eremua (Kanada eta Ameriketako Estatu Batuak), 21.876 km²-rekin.
** Hego Patagoniako izotz-eremua (Argentina eta Txile), 16.800 km² (14.200 km² Txilen eta 2.600 km² Argentinan).
** Penny izotz-eremua (Baffin uhartea, Kanada), 6.000 km²-rekin.
** Ipar Patagoniako izotz-eremua (Txile), 4.200 km²-rekin.
** Juneau izotz-eremua (Alaska, AEB), 3.900 km²-rekin.
** Darwin mendikatearen izotz-eremua (Tierra del Fuego probintzia (Txile), 2.300 km²-rekin.

## Columbia izotz-eremua (Alberta, Kanada), 325 km²-rekin.

** Gran Campo Nevado (Txile), 200 km²-rekin.
* Europan:
** Austfonna (Svalbard uhartea, Norvegia), 8.120 km²-rekin.
** Vatnajökull (Islandia), 8.100 km²-rekin.

## Kanpo estekak

* Datuak: Q1132248
* Multimedia: Ice fields / Q1132248
# Izotz duna

Izotz duna hainbat hondartza artikotan eta Aintzira Handietako ertzetan metatzen den izotz eraketa da.

## Zergatia

Itsaso zein aintziratik lehorreratzen den izotzak, elurteek eta uhinen bitsaren izozteak sor ditzakete izotz dunak.

## Kanpo estekak

* Datuak: Q3101669
# Iñaki Garmendia

    Artikulu hau trikitilariari buruzkoa da; futbolaria gaitzat duena beste hau da: «Iñaki Garmendia Larrea»
Iñaki Garmendia Laja (Azkoitia, 1944 - Azkoitia, 2019ko urtarrilaren 12a) gipuzkoar trikitilaria izan zen. Ramon Zubizarreta Landakanda pandero pandero jotzailearekin batera, Laja eta Landakanda bikotea osatu zuten urte askoz. 2002tik aurrera, berriz, Laja eta Mikel bikotean jo zuen eskusoinu txikia. Trikitia molde klasikoan jotzeko ereduaren ordezkari agerikoenetako bat izan arren, maite zuen belaunaldi berriek ekarritakoa ere.

## Bizitza

Iñaki Garmendia Azkoitiko Laja baserrian jaio zen 1944an. Aita trikitilaria zuen eta, hari adituta, mutil koskorra zela hasi zen eskusoinu txikia jotzen. Elgeta-rekin ikasi zuen ondoren. Solfeoa, aldiz, Azpeitiko bandako zuzendariak irakatsi zion. Gazterik hasi zen erromerietan jotzen. Ramon Zubizarreta Landakanda pandero jotzailearekin bikotea osatuta ibili zen plazaz plaza anitz urtez, eta, hark jotzeari utzi zionean, Mikel Alustiza lagun hartuta. Baita beste hainbatekin ere han-hemenka. Ibilbide luze eta oparoa izan zuen, bai erromerietan, bai txapelketetan; izan ere, zazpi aldiz irabazi zuen Loiola Irratiak antolatutako lehiaketa. 2019ko urtarrilaren 6an, ondoezik sentitu zen Aristerrazuko erromerian (Aia, Gipuzkoa) eta, ospitalean astebete eman ondoren, urtarrilaren 12an zendu zen.

## Diskografia
### Laja eta Iturbide

* Trikitilariak, 1974, Edigsa / Herri Gogoa.

### Laja eta Landakanda

* Trikitixa, 1977, IZ.
* Laja eta Landakanda, 1981, IZ.
* Pepe Yanciren omenez, 1986, IZ.
* Gure oroitgarri, 1994, IZ.

### Laja eta Mikel

* Eguzki begi, 2002, Elkar.
* Non zuztarra, han adarra, 2009, Elkar

### Laja, Eguren eta Ziolar

* Azken jazzbana, 2005, Elkar.

## Erreferentziak

* 1 2 3 Sarasola, Ainhoa. Bizi osoa trikitia hartuta. Berria egunkaria, 2019ko urtarrilak 13, CC BY-SA 4.0, berria.eus (Noiz kontsultatua: 2019-01-14).
* ↑ «Grabatutako diskoak - Ahotsak.eus» ahotsak.eus (Noiz kontsultatua: 2019-11-05).
* 1 2 Harana, Miel Anjel; Landa, Josu. Laja Ta Landakanda, Trikitilariak Egia Esanda. Argia aldizkaria, 1983ko maiatzak 22, CC BY-SA 3.0, argia.eus (Noiz kontsultatua: 2019-01-14).
* Datuak: Q12260042